Λιβιό Ζαν-Σαρλ

Ο Λιβιό Φιλίπ Ζαν-Σαρλ (γαλλικά: Livio Philippe Jean-Charles) (Καγιέν, 8 Νοεμβρίου 1993) είναι Γάλλος επαγγελματίας καλαθοσφαιριστής, ο οποίος αγωνίζεται ως πάουερ φόργουορντ στην ΤΣΣΚΑ Μόσχας.

 Επαγγελματική σταδιοδρομία 

 ΑΣΒΕΛ (2011-2016) 
Μεταξύ του 2009 και του 2011, ο Ζαν-Σαρλ έπαιξε για τη Σεντέρ Φεντεράλ στην 3η κατηγορία Γαλλίας. Το 2011, εντάχθηκε στην ΑΣΒΕΛ της LNB Pro A. Τον Απρίλιο του 2013 συμμετείχε στο Nike Hoop Summit, όπου ανακηρύχθηκε ο Πιο Εξαιρετικός Παίκτης, αφού οδήγησε την World Team στη νίκη με 112-98 εναντίον της USA Junior Select Team με 27 πόντους και 13 ριμπάουντ.

Στις 27 Ιουνίου 2013, ο Ζαν-Σαρλ επιλέχθηκε από τους Σαν Αντόνιο Σπερς με την 28η συνολική επιλογή στο NBA Ντραφτ 2013.

Ο Ζαν-Σαρλ πέρασε πέντε σεζόν με την ΑΣΒΕΛ. Τη σεζόν 2015–16, αγωνίστηκε σε 25 αγώνες, με μέσο όρο 5.9 πόντους και 4.6 ριμπάουντ ανά αγώνα, σε 21.2 λεπτά ανά αγώνα, με 55.2% (64/116) στα δίποντα και 65,5% (19/29) στις ελεύθερες βολές. Στα πλέι οφ, εμφανίστηκε σε 11 αγώνες, αυξάνοντας τους μέσους όρους του σε 7.5 πόντους και 4.8 ριμπάουντ σε 25.9 λεπτά ανά αγών, βοηθώντας την ΑΣΒΕΛ στην κατάκτηση του πρωταθλήματος. Έκανε επίσης οκτώ εμφανίσεις στο FIBA Europe Cup, με μέσο όρο 8.8 πόντους, 6.3 ριμπάουντ και 1.6 ασίστ, σε 23.9 λεπτά ανά αγώνα.

 Όστιν Σπερς και ΑΣΒΕΛ (2016-2018) 
Τον Ιούλιο του 2016, ο Ζαν-Σαρλ εντάχθηκε στους Σαν Αντόνιο Σπερς για το NBA Σαμερ Λιγκ 2016 και στις 22 Ιουλίου 2016 υπέγραψε με συμβόλαιο με την ομάδα, αλλά αποδεσμεύτηκε στις 22 Οκτωβρίου, αφού είχε αγωνιστεί σε πέντε αγώνες προετοιμασίας. Επτά ημέρες αργότερα, αποκτήθηκε από τους Όστιν Σπερς της NBA Development League, θυγατρικής ομάδας των Σαν Αντόνιο.

Στις 30 Μαρτίου 2017, ανακοινώθηκε η επιστροφή του Ζαν-Σαρλ στην ΑΣΒΕΛ, όπου υπέγραψε συμβόλαιο για το υπόλοιπο της σεζόν 2016-17.

Στις 2 Νοεμβρίου 2017, συμπεριλήφθηκε στο ρόστερ του εναρκτήριου αγώνα της σεζόν 2017–18 των Όστιν Σπερς.

 Ουνικάχα Μάλαγα (2018) 
Στις 18 Μαρτίου 2018, η Ουνικάχα Μάλαγα ανακοίνωσε την υπογραφή του Ζαν-Σαρλ.

 Τρίτη θητεία με την ΑΣΒΕΛ (2018-2020) 
Στις 5 Ιουλίου 2018, η ΑΣΒΕΛ ανακοίνωσε την υπογραφή του Ζαν-Σαρλ με τριετές συμβόλαιο. Το 2019, κατέκτησε το πρωτάθλημα Γαλλίας. Τη σεζόν 2019-20, αγωνίστηκε με την Βιλερμπάν στην Ευρωλίγκα.

 Ολυμπιακός (2020-2022) 
Την 1η Ιουλίου 2020, ο Ολυμπιακός ανακοίνωσε την απόκτηση του Ζαν-Σαρλ με διετές συμβόλαιο. Τη σεζόν 2020-21 μέτρησε 6,3 πόντους, 3.2 ριμπάουντ και 0.5 ασίστ μέσο όρο σε 29 αγώνες για την Ευρωλίγκα. Στις 20 Φεβρουαρίου κατέκτησε το Κύπελλο Ελλάδας, νικώντας στον τελικό τον Παναθηναϊκό με 81-73. Στις 17 Ιουνίου 2022 κατέκτησε το Πρωτάθλημα Ελλάδας, αφού ο Ολυμπιακός νίκησε τον Παναθηναϊκό στη σειρά των τελικών με 3-0. Τη σεζόν 2021-22, είχε 7.3 πόντους, 4.6 ριμπάουντ και 1.1 ασίστ μέσο όρο σε 18 λεπτά συμμετοχής στο Πρωτάθλημα Ελλάδας και 3.8 πόντους και 2.8 ριμπάουντ μέσο όρο σε 11 λεπτά συμμετοχής στην Ευρωλίγκα. Στις 15 Ιουλίου 2022, αποτέλεσε παρελθόν για τους «ερυθρόλευκους» μετά από δύο χρόνια στην ομάδα.

 ΤΣΣΚΑ Μόσχας (2022-σήμερα) 
Στις 18 Ιουλίου 2022, ανακοινώθηκε από την ΤΣΣΚΑ Μόσχας για 1+1 χρόνια. Tη σεζόν 2022/23 είχε 11.6 πόντους, 5.3 ριμπάουντ και 1.7 ασίστ μέσο όρο σε 20 λεπτά συμμετοχής στην VTB Λίγκα. Στις 4 Ιουλίου 2023, ενεργοποιήθηκε ο όρος για +1 χρόνο και παρέμεινε στην Μόσχα. Στις 5 Ιουνίου 2024, κατέκτησε την VTB Λίγκα κερδίζοντας στη σειρά των τελικών 4-1 την Ούνικς Καζάν. Στις 9 Ιουνίου 2025, νικώντας την Ζενίτ 96-73, έκανε το 4-2 στη σειρά των τελικών της VTB Λίγκα και κατέκτησε την διοργάνωση. Τη σεζόν 2024-25, είχε 10.1 πόντους, 4.1 ριμπάουντ και 1.1 ασίστ σε 18.8 λεπτά ανά αγώνα. Στις 7 Ιουλίου 2025, ανανέωσε το συμβόλαιό του με την ομάδα μέχρι το 2026. Στις 25 Σεπτεμβρίου 2025, νικώντας την Ζενίτ με 96-79 κατέκτησε το Σούπερ Καπ της VTB Λίγκα.

 Εθνική ομάδα 
Ο Ζαν-Σαρλ έχει εκπροσωπήσει την Εθνική Γαλλίας Κ20 στο Ευρωπαϊκό Πρωτάθλημα Κ20 του 2012 και στο Ευρωπαϊκό Πρωτάθλημα Κ20 του 2013. Στο Ευρωπαϊκό Πρωτάθλημα U20 του 2013, είχε μέσο όρο 17.2 πόντους, 6.3 ριμπάουντ και 1.5 ασίστ ανά αγώνα.

 Τίτλοι-Διακρίσεις 

 Συλλογικοί 

 ΑΣΒΕΛ Βιλερμπάν 

 2x Πρωτάθλημα Γαλλίας: (2016, 2019)
 Κύπελλο Γαλλίας: (2019)

 Ολυμπιακός 

 Πρωτάθλημα Ελλάδας: (2022)
 Κύπελλο Ελλάδας: (2022)

 ΤΣΣΚΑ Μόσχας 

 2x VTB Λίγκα (2024, 2025)
 2x Σούπερ Καπ VTB Λίγκα: (2024, 2025)

 Ατομικοί 

 Καλύτερος Νέος παίκτης στο Πρωτάθλημα Γαλλίας: (2013)

 Παραπομπές 

 Εξωτερικοί σύνδεσμοι 
 Προφίλ στο eurobasket.com 
 Προφίλ στο euroleague.net 
 Προφίλ στο fiba.com (αρχείο) 
 Προφίλ στο fibaeurope.com 
 Προφίλ στο lnb.fr (στα γαλλικά)

Κατηγορία:Γάλλοι καλαθοσφαιριστές
Κατηγορία:Πάουερ φόργουορντ
Κατηγορία:Γάλλοι με καταγωγή από τη Γαλλική Γουιάνα
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές Ώστιν Σπερς
Κατηγορία:Καλαθοσφαιριστές D-League
Κατηγορία:Καλαθοσφαιριστές Μάλαγας
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές ΤΣΣΚΑ Μόσχας
Κατηγορία:Καλαθοσφαιριστές VTB Λίγκα